13. ข้อมูลอื่นๆ ที่เกี่ยวข้อง

สรุปการปรับโครงสร้างหนี้

มูลหนี้

บริษัท พรีเชียส ชิพปิ้ง จำกัด (มหาชน) (“บริษัท”) และบริษัทย่อย
ได้ดำเนินการปรับโครงสร้างหนี้มาตั้งแต่เดือน กรกฎาคม 2542 โดยมีรายละเอียดมูลหนี้ดังต่อไปนี้

1.  เงินกู้ที่มีหลักประกันจาก 6 ธนาคาร รวมจำนวนประมาณ 75 ล้านเหรียญสหรัฐ
    ซึ่งมีหลักประกันเป็นเรือเดินทะเลของบริษัทย่อยของบริษัท

2.  เงินกู้ที่มีหลักประกันจาก ธนาคารฮ่องกงและเซี่ยงไฮ้ รวมจำนวนประมาณ 3.55
    ล้านเหรียญสหรัฐ ซึ่งมีหลักประกันเป็นอพาร์ทเม้นท์ของบริษัทย่อยของบริษัท

3.  หุ้นกู้ไม่มีประกันเป็นสกุลเงินบาทจำนวน 2,500 ล้านบาท มีกำหนดไถ่ถอนตามมูลค่าหน้าตั๋ว
    ในวันที่ 9 พฤศจิกายน 2543 มีบริษัทย่อยของบริษัทเป็นผู้ถือหุ้นกู้ดังกล่าว จำนวน 742.72
    ล้านบาท ดังนั้นยอดคงเหลือที่เข้าสู่การปรับโครงสร้างหนี้ จึงเทียบเท่ากับประมาณ 46
    ล้านเหรียญสหรัฐ

4.  หุ้นกู้แปลงสภาพไม่มีประกันเป็นสกุลดอลล่าร์สหรัฐ คงเหลือเท่ากับ 30.776 ล้านเหรียญสหรัฐ
    ซึ่งมีสิทธิไถ่ถอนที่ราคามูลค่าเพิ่มจากมูลค่าที่ตราไว้ 17.27% ในวันที่ 30 พฤศจิกายน 2543

5.  หนี้จากการแปลงค่าเงินสกุลดอลล่าร์สหรัฐเป็นสกุลบาท (Currency Swap) จำนวน 2,500
    ล้านบาท (หรือ ประมาณ 100 ล้านเหรียญสหรัฐ ณ วันที่ทำการแปลงค่าเงิน)
    ซึ่งมีกำหนดชำระในวันที่ 9 พฤศจิกายน 2543 เมื่อคำนวณโดยอัตราแลกเปลี่ยน ณ
    วันสิ้นสุดสัญญา บริษัทมียอดหนี้สินเพิ่มขึ้นประมาณจำนวน 31.25 ล้านเหรียญสหรัฐ

6.  เงินกู้ไม่มีประกันจาก ธนาคารดอยช์ จำนวน 2.5 ล้านเหรียญสหรัฐ มีกำหนดชำระในวันที่ 16
    มิถุนายน 2543

7. นอกจากนี้ ธนาคารฟลีท เนชั่นแนล เดิมชื่อ ธนาคารบอสตัน
ได้จัดสรรวงเงินกู้ใหม่จำนวนไม่เกิน 25 ล้านเหรียญสหรัฐ (ซึ่งมีการเบิกเงินกู้จริงจำนวน 24.5
ล้านเหรียญสหรัฐ) เพื่อใช้ในการชำระหนี้ในการปรับโครงสร้างหนี้
โดยเงินกู้ใหม่จะมีประกันจากเรือของบริษัทและบริษัทย่อย

การปรับโครงสร้างหนี้

บริษัทฯ และบริษัทย่อยได้มีการปรับโครงสร้างหนี้ดังกล่าวข้างต้นดังต่อไปนี้

1.  เงินกู้มีหลักประกัน

-   เลื่อนจำนวนที่ต้องจ่ายคืนเงินต้นในช่วงวันที่ 15 กรกฎาคม 2542 ถึง 31 ธันวาคม 2542

-   การจ่ายดอกเบี้ยยังคงดำเนินตามปกติ

-   ทำการคำนวณและปรับเปลี่ยนตารางการชำระคืนเงินต้นกับเจ้าหนี้มีหลักประกันแต่ละราย
    โดยเงินต้นทั้งหมดจะต้องชำระภายในสิ้นปี 2547

-   จำนวนเงินในแต่ละงวดที่จะต้องชำระคืนให้กับเจ้าหนี้แต่ละรายคำนวณมาจากรายได้ของเรือแต่ละลำที่เจ้าหนี้มีหลักประกันอยู่
    การชำระคืนเงินต้นจะเป็นรายไตรมาส โดยเริ่มตั้งแต่วันที่ 31 มีนาคม 2543

-   แนวทางของกระแสเงินสดส่วนเกินจะจ่ายคืนได้ไม่เกินจำนวนสูงสุดที่กำหนดไว้สำหรับเจ้าหนี้มีประกันแต่ละราย

-   มูลหนี้ของเจ้าหนี้มีประกันแต่ละราย จะได้หลักประกันร่วมในเรือที่เจ้าหนี้นั้นๆให้เงินกู้

-   บริษัทมีหน้าที่ดำรงสัดส่วนทางการเงิน เช่น ความสามารถในการชำระหนี้
    การสำรองสภาพคล่อง ข้อจำกัดในหนี้สินเดิมและใหม่

2.  เงินกู้มีประกันจากธนาคารฮ่องกงเซี่ยงไฮ้

-   เงินกู้สกุลดอลล่าร์สหรัฐได้ถูกแปลงเป็นสกุลบาทเพื่อให้สอดคล้องกับสกุลเงินเดียวกันของหลักทรัพย์ที่ค้ำประกัน

-   มูลหนี้ 127.86 ล้านบาท เกิดจากการแปลงสภาพ

-   ตารางการชำระเงินต้นได้ถูกคำนวณและกำหนดให้ชำระคืนเงินกู้ทั้งหมดภายในสิ้นปี 2544

-   เงินที่จะนำมาชำระคืนเงินต้นได้มาจากการขายอพาร์ทเม้นท์ที่ไม่มีพนักงานของบริษัทพักอยู่
    บริษัทฯได้ขายอพาร์ทเม้นท์ดังกล่าวไประหว่างปี 2543 และได้มีการจ่ายคืนเงินต้นไป 126.54

-   อพาร์ทเม้นท์ที่มีพนักงานของบริษัทพักอยู่
    เมื่อปลอดจำนองจากธนาคารฮ่องกงเซี่ยงไฮ้โดยภายหลังชำระเงินต้นคืนหมดแล้ว
    ต้องนำไปใช้จำนองให้กับตัวแทนเจ้าหนี้เงินกู้การพาณิชย์ ซึ่งเกิดขึ้นจากการปรับโครงสร้างหนี้
    ซึ่งได้กล่าวไว้ด้านล่าง

3.  หุ้นกู้ไม่มีหลักประกันเป็นสกุลบาท

-   บริษัทจะยังคงรับซื้อหุ้นกู้คืน โดยบริษัทย่อยได้ซื้อหุ้นกู้มูลค่า 277 ล้านบาท ในราคาไม่เกิน 40
    % ของมูลค่าหน้าตั๋ว (face value)

-   ดังนั้นคงเหลือหุ้นกู้จำนวน 1,480.28 ล้านบาท
    ที่ถือโดยบริษัท/สถาบันการเงินที่นอกเหนือจากบริษัทย่อยของบริษัท
    จะเข้าสู่แผนการปรับโครงสร้างหนี้

-   ภายใต้ทางเลือกที่ 1 ตามแผนการปรับโครงสร้างหนี้
    ผู้ถือหุ้นกู้สามารถเลือกรับชำระเป็นเงินสดทันที 40% ของมูลค่าหน้าตั๋วที่ถืออยู่
    และส่วนที่เหลือจะได้รับเป็นหุ้นกู้แปลงสภาพชนิดไถ่ถอนได้ปลอดดอกเบี้ย (Redeemable
    Convertible Debentures or “RCD”) ซึ่งมีผู้ถือหุ้นกู้ที่เลือกทางเลือกนี้จำนวน 533
    ล้านบาท

-   ภายใต้ข้อกำหนดและเงื่อนไขของRCD RCDสามารถไถ่ถอนได้โดยบริษัท (เป็นทางเลือก)
    ภายในระยะเวลา 30 เดือนนับจากวันที่ออก คือ 17 กรกฎาคม 2543 โดยใน 6 เดือนแรก
    บริษัทจะสามารถไถ่ถอนคืนได้ในราคา 41.67% ของมูลค่าหน้าตั๋ว
    ในไตรมาสถัดไปบริษัทสามารถไถ่ถอนคืนได้ในราคา 53.34%
    ของมูลค่าหน้าตั๋วและจะเพิ่มขึ้นเรื่อยๆ ไตรมาสละ 5.83%
    โดยสิทธิการไถ่ถอนจะเป็นสิทธิของบริษัทไม่ใช่ภาระผูกพัน

-   ถ้าบริษัทไม่ไถ่ถอน RCD คืนในช่วงระยะเวลาที่กำหนด ผู้ถือRCD
    มีสิทธิที่จะเลือกแปลงสภาพRCDเป็นหุ้นสามัญของบริษัทในราคา 95%
    ของราคาปิดตลาดเฉลี่ยในเดือนที่มีการแปลงสภาพ กรณีผู้ถือ RCD
    ไม่เลือกแปลงสภาพเป็นหุ้นสามัญของบริษัทในช่วงเวลาที่กำหนดสำหรับการแปลงสภาพ
    บริษัทสามารถเรียกไถ่ถอนRCDได้ในราคา .01% ของราคาหน้าตั๋วของRCD

-   ภายใต้ทางเลือกที่ 2 ตามแผน
    ผู้ถือหุ้นกู้สามารถเลือกที่จะเปลี่ยนมูลค่าหน้าตั๋วของหุ้นกู้เป็นเงินกู้พาณิชย์ (Commercial
    loan) มีระยะเวลา 5 ปี และจะได้รับการชำระคืนในปี 2544 และ 2547
    ทั้งนี้ขึ้นอยู่กับจำนวนเงินกู้ใหม่ที่จะได้รับจากการจำนองเรือที่ปลอดจากภาระค้ำประกันต่อเจ้าหนี้มีหลักประกันในปัจจุบัน
    ดังนั้น มูลค่าหุ้นกู้จำนวน 751.08 ล้านบาท
    ได้ถูกแปลงสภาพมาเป็นเงินกู้พาณิชย์หลังจากการปฏิบัติตามเงื่อนไขการบังคับการแปลงสภาพที่ได้อธิบายไว้ด้านล่าง
    (ย่อหน้าสุดท้ายภายใต้หัวข้อนี้)

-   บริษัทและบริษัทย่อยที่เป็นเจ้าของเรือมีหน้าที่ดังต่อไปนี้ ตลอดอายุของเงินกู้พาณิชย์

1.  จ่ายดอกเบี้ยในอัตรา 6% ต่อปี เป็นรายไตรมาส เป็นเวลา 5 ปี
    จากวันที่มีผลการปรับโครงสร้างหนี้

2.  เรือ 1 ลำ คือ ชลลดา นารี ที่ปลอดจำนองและไม่ถือเป็นหลักประกันสำหรับเงินกู้ใหม่
    ได้ถูกจำนองเพื่อเป็นหลักประกันสำหรับเงินกู้พาณิชย์

3.  เงินที่ได้รับจากการขายคอนโดมิเนียมที่พนักงานของบริษัทไม่ได้พักอยู่ และ/หรือ เรือ
    จะต้องนำมาชำระคืนเงินกู้พาณิชย์
    เฉพาะส่วนเหลือจากการชำระคืนเงินต้นให้แก่เจ้าหนี้มีประกันซึ่งเป็นผู้รับจำนองในคอนโดมิเนียมและเรือก่อน

4.  บริษัทสามารถนำเรือที่ปลอดจำนองจากเจ้าหนี้มีประกันไปใช้เป็นหลักประกันในการขอเงินกู้ใหม่
    เพื่อนำเงินมาชำระเงินกู้พาณิชย์ ซึ่งคาดว่าจะสามารถทำได้ในปี 2544 และ 2547

5.  หากบริษัทไม่สามารถหากู้เงินใหม่ได้จากเรือที่ปลอดจำนองแล้ว
    อัตราดอกเบี้ยสำหรับเงินกู้พาณิชย์จะเพิ่มขึ้นอีก 1% ต่อปี
    และใช้เรือดังกล่าวเป็นหลักประกันให้กับเจ้าหนี้เงินกู้พาณิชย์

6.  เงินต้นคงค้างทั้งหมดจะต้องชำระเมื่อครบอายุเงินกู้พาณิชย์ คือวันที่ 16 กรกฎาคม 2548

7.  บริษัทได้รับอนุญาตให้ลงทุนในกิจการที่ลงทุนอยู่ในปัจจุบันที่ไม่ใช้ธุรกิจเดินเรือได้
    โดยใช้เงินลงทุนจากการเพิ่มทุนหรือกระแสเงินสดส่วนเกินที่เป็นส่วนของบริษัทเท่านั้น

8.  บริษัทไม่ได้รับอนุญาตให้ลงทุนในธุรกิจใหม่ที่ไม่ใช่การดำเนินกิจการเดินเรือ

9.  เงินสดส่วนที่เกินของบริษัทและบริษัทย่อยซึ่งหลังจากยอดชำระคืนให้เจ้าหนี้มีประกันและยอดฐานเป้าหมายที่กำหนดไว้ในแต่ละปี
    จะถูกนำมาชำระเงินกู้พาณิชย์ 50%
    ส่วนที่เหลือจะคงเหลือไว้กับบริษัทและบริษัทย่อยสำหรับการใช้จ่ายที่เหมาะสมต่อไป

10. บริษัทและบริษัทย่อยไม่สามารถเพิ่มเงินกู้หรือขอเงินกู้ใหม่ได้ นอกจากจะได้อนุญาตไว้ในข้อ 12
    ข้างล่างนี้

11. บริษัทได้รับอนุญาตให้ซื้อเรือใหม่ได้โดยถือผ่านบริษัทย่อย โดยการลงทุนของบริษัทและ/หรือ
    บริษัทย่อยจะต้องใช้เงินทุนจากการเพิ่มทุน และ/หรือ
    เงินสดส่วนเกินที่บริษัทได้รับอนุญาตให้คงเหลือไว้กับบริษัท และ/หรือบริษัทย่อย

12. บริษัทได้รับอนุญาตให้กู้เงินส่วนเพิ่มหรือกู้ยืมใหม่สำหรับซื้อเรือใหม่ได้ตราบเท่าสัดส่วนการลงทุนของผู้กู้มาจากการเพิ่มทุน
    และ/หรือเงินสดส่วนเกินที่บริษัทได้รับอนุญาตให้คงเหลือไว้กับบริษัทและ/หรือบริษัทย่อย
    และการอยู่ภายในอัตราส่วนทางการเงิน (อัตราส่วนจำนวนเงินกู้สูงสุดต่อมูลค่าหลักประกัน,
    หนี้สินต่อทุน, จำนวนหนี้ที่จะกู้ยืมสูงสุดต่อกำไรขั้นต้น EBITDA) ก่อนการกู้ยืมใหม่
    หากการกู้ยืมของบริษัทย่อยนั้นค้ำประกันโดยบริษัทฯ
    อย่างไรก็ตามจะไม่ได้รับอนุญาตให้มีการกู้ยืมใหม่ก่อนการไถ่คืนRCD

13. เงินที่ได้รับจากการขายเงินลงทุนในกิจการปัจจุบันที่ไม่ใช่ธุรกิจเดินเรือซึ่งเปิดเผยไว้แล้ว
    สามารถนำมาใช้ไถ่ถอน RCDคืนได้

-   ดอกเบี้ยค้างจ่ายที่ต้องชำระให้กับผู้ถือหุ้นกู้จนถึงวันที่แผนการปรับโครงสร้างหนี้มีผลบังคับใช้
    (วันที่ 17 กรกฎาคม 2543) ได้จ่ายชำระให้กับผู้ถือหุ้นกู้ในวันที่แผนมีผลบังคับใช้แล้ว

-   เงื่อนไขเงินกู้ใหม่ของธนาคารบอสตัน และการปรับโครงสร้างหนี้ของเจ้าหนี้มีประกัน
    ได้กำหนดให้มูลหนี้ของเจ้าหนี้ไม่มีประกันในงบการเงินรวมต้องลดลงอย่างน้อย 60
    ล้านเหรียญสหรัฐ โดยทางเลือกที่ 1 ซึ่งเป็นเงินสดและRCD
    ในกรณีที่มูลหนี้ไม่สามารถลดลงได้ตามเงื่อนไข
    มูลหนี้ในจำนวนที่ขาดไปเจ้าหนี้ไม่มีหลักประกันจะถูกบังคับให้เลือกทางเลือกที่1
    เป็นสัดส่วนระหว่างผู้ถือหุ้นกู้สกุลบาทตามสัดส่วนที่ถือหุ้นกู้อยู่และหนี้ไม่มีประกันที่เกิดจากการยกเลิกสัญญาอัตราแลกเปลี่ยนเงินตราต่างประเทศ
    (ตามส่วนที่ 5 ข้างล่าง) ดังนั้น หุ้นกู้ไม่มีประกัน 196.20 ล้านบาท
    จึงถูกบังคับให้เลือกทางเลือกที่ 1

4.  หุ้นกู้แปลงสภาพไม่มีประกันเป็นสกุลดอลล่าร์สหรัฐ (“ECD”)

-   ก่อนการปรับโครงสร้างหนี้ ECD มีมูลค่าหน้าตั๋วคงเหลือ 30.776
    ล้านเหรียญสหรัฐเมื่อรวมกับมูลค่าส่วนเพิ่มในการไถ่ถอน 13.38%
    จะเท่ากับมูลค่าในการไถ่ถอน 34.894 ล้านเหรียญสหรัฐ

-   ตามแผนการปรับโครงสร้างหนี้ ผู้ถือ ECD จะได้รับชำระเป็นเงินสด 40%
    ของมูลค่าในการไถ่ถอน ส่วนที่เหลือจะได้รับเป็นหุ้นกู้แปลงสภาพชนิดไถ่ถอนได้ปลอดดอกเบี้ย
    (RCD) ดังนั้น ผู้ถือหุ้นกู้จะได้รับชำระ 13.96 ล้านเหรียญสหรัฐ
    และส่วนที่เหลือได้ถูกแปลงสภาพไปเป็น RCD มูลค่า 20.93 ล้านเหรียญสหรัฐ

-   การไถ่ถอน RCD จะเป็นสิทธิของบริษัทภายในระยะเวลา 30 เดือนนับจากวันที่ออก ใน 6
    เดือนแรก บริษัทสามารถไถ่ถอนคืนได้ในราคา 41.67% ของมูลค่าหน้าตั๋ว ในไตรมาสถัดไป
    บริษัทสามารถไถ่ถอนคืนได้ในราคา 53.34% และจะเพิ่มขึ้นเรื่อยๆ ไตรมาสละ 5.83%

-   ถ้าบริษัทไม่ไถ่ถอน RCD คืนในช่วงระยะเวลาที่กำหนด RCD
    ทั้งหมดจะถูกแปลงสภาพเป็นหุ้นสามัญของบริษัทในราคา 95%
    ของราคาปิดตลาดเฉลี่ยในเดือนก่อนเดือนที่มีการแปลงสภาพ

-   ดอกเบี้ยค้างจ่ายที่ต้องชำระให้กับ ECD
    จนถึงวันที่แผนการปรับโครงสร้างหนี้มีผลบังคับใช้ได้จ่ายคืนให้กับผู้ถือ ECD ในวันที่ 17
    กรกฎาคม 2543

5.  หนี้จากการแปลงค่าเงินจากดอลล่าร์สหรัฐเป็นเงินบาท (สว๊อป)

-   สัญญาสว๊อปได้สิ้นสุดในวันที่ 14 กุมภาพันธ์ 2543 โดยมียอดค้างชำระจำนวน 31.25
    ล้านเหรียญสหรัฐ

-   ยอดค้างชำระจำนวน 31.25
    ล้านเหรียญสหรัฐได้เปลี่ยนเป็นหนี้ไม่มีหลักประกันโดยมีอัตราดอกเบี้ยร้อยละ 7.81% ต่อปี
    ไปจนถึงวันที่แผนการปรับโครงสร้างหนี้มีผลบังคับใช้ คือวันที่ 17 กรกฎาคม 2543

-   เจ้าหนี้สว๊อป (ซึ่งเปลี่ยนเป็นเจ้าหนี้เงินกู้) ต้องเลือกทางเลือกที่ 1 คือรับชำระเงินสด 40%
    ส่วนที่เหลือแปลงสภาพเป็น RCD หรือ ทางเลือกที่ 2 คือแปลงหนี้เป็นเงินกู้พาณิชย์
    ภายใต้ทางเลือกที่เสนอให้กับหุ้นกู้ไม่มีประกันสกุลบาทในส่วนที่ 3 ข้างต้น
    และอยู่ภายใต้เงื่อนไขการบังคับและจัดสรรหนี้ไม่มีประกันตามที่ได้อธิบายไว้ในส่วนที่ 3 ข้างต้น

-   หนี้ไม่มีประกัน 31.25 ล้านเหรียญ
    ถูกแปลงสภาพไปเป็นหนี้เงินบาทและเจ้าหนี้สว๊อปได้เลือกทางเลือกที่ 2
    คือแปลงหนี้เป็นเงินกู้พาณิชย์ ดังนั้น หนี้ 999.20 ล้านบาท ได้ถูกแปลงไปเป็นเงินกู้พาณิชย์
    และได้รับชำระเป็นเงินสดจำนวน 101.32 ล้านบาท ส่วนที่เหลือจำนวน 151.98 ล้านบาท
    เป็น RCD

6.  เงินกู้ไม่มีประกัน

-   บริษัทได้ตกลงชำระเงินต้นให้กับธนาคารดอยช์เป็นจำนวน 1 ล้านเหรียญสหรัฐในหรือก่อนวันที่
    31 ธันวาคม 2542
    ซึ่งถือว่าการชำระเงินดังกล่าวเป็นการปลอดเปลืองภาระทั้งหมดที่เหลือกับธนาคาร

-   การชำระเงินจำนวนดังกล่าวได้เกิดขึ้นเมื่อวันที่ 30 ธันวาคม 2542
    และถือเป็นการสิ้นสุดภาระหนี้

7.  เงินกู้ใหม่จากธนาคารบอสตันในจำนวนวงเงินไม่เกิน 25 ล้านเหรียญสหรัฐ

-   วงเงินกู้จำนวนไม่เกิน 25
    ล้านเหรียญสหรัฐจะเบิกจ่ายในวันที่แผนการปรับโครงสร้างหนี้มีผลบังคับใช้
    เงินกู้จำนวนนี้จะถูกนำไปใช้สำหรับการจ่ายคืนเงินสด 40% ให้แก่เจ้าหนี้ไม่มีหลักประกัน
    ตามเงื่อนไขการปรับโครงสร้างหนี้

-   มีการเบิกเงินกู้จำนวน 24.5 ล้านเหรียญสหรัฐ เมื่อวันที่ 14 กรกฎาคม 2543

-   เรือ 10 ลำ มีมูลค่า 34.62 ล้านเหรียญสหรัฐ
    ได้ถูกจำนองแบบให้มีหลักประกันร่วมไว้กับธนาคารฟลีท เนชั่นแนล
    โดยมีระยะเวลาสัญญาเงินกู้เท่ากับ 5 ปี

-   เงินต้นจะมีการจ่ายชำระคืนเป็นรายไตรมาส ๆ ละ 600,000 เหรียญสหรัฐ (ยกเว้น
    ส่วนเพิ่มอีกจำนวน 0.50 ล้านเหรียญ ได้จ่ายในวันที่ 31 ธันวาคม 2543)
    และยอดคงเหลือจะต้องชำระทั้งหมดก่อนสิ้นปีที่ 5 นับจากวันเบิกจ่ายเงินกู้

-   กระแสเงินสดส่วนเกิน (ตามนิยาม)
    จะนำมาชำระคืนเงินต้นโดยปรับลดกับยอดที่ต้องชำระคืนเมื่อครบกำหนดแต่ไม่เกินจำนวนสูงสุดที่กำหนดไว้ในแต่ละปี

-   บริษัทมีหน้าที่ดำรงอัตราส่วนทางการเงินตามที่กำหนดไว้ตลอดอายุสัญญาเงินกู้

บุคคลอ้างอิงอื่นๆ

(ก) นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

ชั้น 4, 6-7 อาคารตลาดหลักทรัพย์แห่งประเทศไทย

  เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

  โทรศัพท์ : 359-1200-74

(ข) ผู้แทนเจ้าหนี้เงินกู้พาณิชย์

HSBC Investment Bank PCL, Singapore Branch

21 Collyer Quay # 09-00

  HSBC Building, Singapore 049320

(ค) ผู้แทนผู้ถือหุ้นกู้แปลงสภาพ

Bankers Trustee Company Limited

1 Appold Street, Broadgate, London EC2A 2HE, England.

(ง) ผู้สอบบัญชี

  บริษัท สำนักงาน เอสจีวี-ณ ถลาง จำกัด

เลขที่ 989 อาคารสยามทาวเวอร์ ชั้น 22 ถนนพระราม 1 เขตปทุมวัน กรุงเทพมหานคร 10330

  โทรศัพท์ : 658-0658

(จ) ที่ปรึกษาทางการเงินอิสระสำหรับการปรับโครงสร้างหนี้

ฺFleet National Bank, Singapore

(Formerly, BankBoston, N.A.)

  150 Beach Road, # 07-00 Gateway West, Singapore 189720

(ฉ) ที่ปรึกษากฎหมายสำหรับการปรับโครงสร้างหนี้

  บริษัท ลิ้งค์เลเทอร์ส (ประเทศไทย) จำกัด

  ชั้น 20 แคปปิตอล ทาวเวอร์ ออลซีซั่น เพลส เลขที่ 87/1 ถนนวิทยุ

  กรุงเทพฯ 10330 โทรศัพท์ : 305-8000

  (ช) สถาบันการเงินที่ติดต่อประจำ

  Den Norske Bank ASA, London Branch

  20 St. Dunstan’s Hill, London EC3R 8HY, England.

Credit Suisse First Boston, Zurich

FBFC, Fostfach 900, 8070 Zurich, Switzerland.

Credit Suisse First Boston, Singapore

80 Raffles Place #50-01, UOB Plaza 1, Singapore 048624.

ธนาคารเครดิต อะกริกอล อินโดสุเอซ สำนักงานวิเทศธนกิจ

152 ถนนวิทยุ แขวงลุมพินี เขตปทุมวัน กรุงเทพมหานคร 10330

โทร : 651-4590

ธนาคารฮ่องกงและเซี่ยงไฮ้ แบงกิ้ง คอร์ปอเรชั่น จำกัด

อาคารฮ่องกงแบงค์ เลขที่ 64 ถนนสีลม เขตบางรัก กรุงเทพมหานคร 10500

โทร : 267-3000

ธนาคารแห่งชาติของปารีส สำนักงานวิเทศธนกิจ

990 อาคารอับดุลราฮิม ชั้น 29 ถนนพระรามสี่ แขวงสีลม เขตบางรัก กรุงเทพมหานคร 10500

  โทร : 636-1900

  ธนาคารไทยพาณิชย์ จำกัด (มหาชน)

  สำนักงานใหญ่ เลขที่ 9 ถนนรัชดาภิเษก แขวงลาดยาว เขตจตุจักร กรุงเทพมหานคร 10900

  โทร : 544-2020

  ธนาคารเพื่อการส่งออกและนำเข้าแห่งประเทศไทย

  เลขที่ 1193 อาคารเอ็กซิม ถนนพหลโยธิน แขวงสามเสนใน เขตพญาไท กรุงเทพมหานคร
  10400

  โทร : 271-3700

Merita Bank PLC., Singapore

50 Raffles Place, # 15-01, Singapore Land Tower, Singapore 048623